Chipiona tuletorn

Chipiona tuletorn (hispaania keeles: Faro de Chipiona) ehk Punta del Perro tuletorn on 19. sajandist pärinev tegutsev tuletorn Hispaanias Cádizi provintsis Chipiona linnas. Tuletorni kõrgus 62 m. See on Hispaania kõrgeim ja Euroopa kõrguselt kolmas tuletorn. See asub Punta del Perrol (sõna-sõnalt 'Koeraneem'), mis on Atlandi ookeani ulatuv neem Chipionas, umbes 6 km Guadalquiviri jõe suudmest edelas. Torn valmis 1867. aastal. 1999. aastal renoveeriti selle lampi. Tuletorni tuli on olnud pikemalt välja lülitatud kahel korral: esimest korda 1898. aastal Hispaania-Ameerika sõja ajal ja teist korda kolm aastat Hispaania kodusõja ajal. Viited